**Aktuálna informácia SP k urýchleniu vybavenia pandemickej PN zo dňa 25.11.2020**

*„Sociálna poisťovňa upozorňuje poistencov, ktorí žiadajú o pandemické nemocenské, aby po uznaní práceneschopnosti lekárom nezabudli vyplniť a do Sociálnej poisťovne odoslať elektronickú žiadosť o túto dávku. Formulár je zverejnený na webovej stránke Sociálnej poisťovne (treba si vybrať jeden variant podľa zaužívaného postupu poistenca podľa toho, či má alebo nemá aktivovaný elektronický občiansky preukaz) tu:*

* [***Žiadosť o pandemické nemocenské bez aktivovaného elektronického občianskeho preukazu***](https://eformulare.socpoist.sk/sluzby/ziadost-o-nemocenske-bezeid)
* [***Žiadosť o pandemické nemocenské s aktivovaným elektronickým občianskym preukazom***](https://eformulare.socpoist.sk/sluzby/ziadost-o-nemocenske)

*Lekár tak ako dosiaľ zašle do evidencie Sociálnej poisťovne potvrdenie o dočasnej pracovnej neschopnosti poistenca uznanej z dôvodu karanténneho opatrenia/izolácie. Poistenec by už nemal čakať, že sa s ním skontaktuje zamestnanec Sociálnej poisťovne, ako to bolo počas prvej vlny pandémie, ale sám si vyplní uvedenú žiadosť o pandemické nemocenské a elektronicky ju odošle. Cieľom tohto postupu, o ktorom Sociálna poisťovňa informovala už začiatkom novembra, je****snaha urýchliť vybavenie žiadosti a aj vyplatenie „péenky“****, a to bez ďalšej telefonickej komunikácie.“.*

*Zdroj:* [www.socpoist.sk](http://www.socpoist.sk)